voete pyn | Health24
Nog ' n vragie: My seuntjie van 2.5 jaar kla in die aande as hy gaan slaap dat sy voete of beentjies pyn. Ek sê dan ek sal hulle vryf en dan raak hy aan die slaap na ' n rukkie. Hy makeer egter niks deur die dag nie en is baie aktief. Is dit maar aandag-soekery of moet ek dit ernstig opneem. Dis net in die aande as hy gaan slaap.
Hierdie pyn kan miskien aan groei pyne toegeskryf word,maar daar is twee dinge wat my pla:eerstens is jou seuntjie 'n bietjie jonk vir die klagte en tweedens kla hy van pyn in sy voete. Dit sal beter wees om sy pediater te vra om hom te ondersoek net om seker te maak dat groei pyne die rede is vir hierdie klagte.